ΜΙΑ ΣΕΙΡΑ ΤΟΥ NETFLIX
Ένα, δύο, τρία, τέσσερα.
Χρειάζομαι βοήθεια!
Απινιδωτής! Κουτί πρώτων βοηθειών! Αιμορραγεί!
Δεν έχει σφυγμό.
-Γρήγορα! Άντε! -Στα γόνατα, μπάσταρδε!
Κρατήσου.
-Γρήγορα! -Έρχομαι!
Δώσε το ψαλίδι.
Άντε.
Θεέ μου.
-Θεέ μου. -Ορίστε.
Δώσ' τα. Έλα, Αρτούρο.
Τρία, τέσσερα.
-Ελεύθερα! -Πίσω!
Σταμάτα, ψήνεις ένα πτώμα.
-Στοκχόλμη. -Φέρε την επινεφρίνη. Τώρα.
Άσε εμένα.
Τον σκότωσες. Χώνεψέ το.
Τι θα κάνουμε; Ο στρατός θα μας διαλύσει.
Πίσω!
Έχει σφυγμό.
Ναι.
Έχει…
σφυγμό.
Και σφαίρα στην καρδιά. Δεν θα ζήσει.
Χρειάζεται νοσοκομείο. Πρέπει να τον βγάλουμε τώρα!
Πριν λίγο ήταν νεκρός,
και θα ξαναγίνει μόλις πάψεις να φυσάς αέρα στα πνευμόνια.
Αν τον βγάλουμε, γινόμαστε δολοφόνοι.
-Όχι. -Ναι.
Θα μπουκάρουν. Θα σκοτώσουν τους ομήρους… κι εμάς.
Δεν θα τον αφήσουμε να πεθάνει.
Άκου. Του άξιζε του τρελού καριόλη.
Έριξες δυο σφαίρες. Μπράβο σου. Τώρα νιώθεις ενοχές.
Θες να τις ξεφορτωθείς ρίχνοντάς μας όλους στα σκατά.
Θες καθαρή συνείδηση; Εγώ έχω ήδη βρόμικη. Άσε να τον σκοτώσω.
-Όχι! -Θα τον σκοτώσω!
-Όχι! -Σταμάτα, που να πάρει!
-Ηρέμησε! -Εντάξει.
Άκου.
Θα τον βγάλουμε, και θα σου πω γιατί.
Έναν γιατρό!
Καθώς η Στοκχόλμη έβλεπε τον Αρτούρο να χαροπαλεύει,
ένιωθε τελείως κενή.
Ήξερε ότι έκοψε το τελευταίο δίχτυ ασφαλείας που προστάτευε τον γιο της.
Ο Αρτούρο ήταν ο βιολογικός πατέρας του.
Και η Στοκχόλμη άρχισε να συνειδητοποιεί
πως ούτε αυτή ούτε ο Ντένβερ θα έβλεπαν ξανά τον Σινσινάτι.
Δεν ήταν η μόνη που σκέφτηκε
πως το να είσαι γονιός είναι η μεγαλύτερη πηγή άγχους.
Περιμέναμε τους ληστές να κάνουν κίνηση.
ΣΕ ΚΡΙΣΙΜΗ ΚΑΤΑΣΤΑΣΗ Ο ΑΡΤΟΥΡΟ ΡΟΜΑΝ
Ζωντανά από…
Οι ζωές μας βασίζονταν σε τρεις άντρες που ήταν υπό απειλή όπλου, ανήμποροι.
Υπό άλλες συνθήκες, θα τα παρατούσαν.
Αλλά ο Μπενχαμίν είχε ένα παιδί στην τράπεζα.
Και ο Καθηγητής είχε δέκα.
Είναι σε κρίσιμη κατάσταση.
Έρχομαι το συντομότερο.
Κάντε τους σωματικό έλεγχο. Θέλω να ξεκινήσω την ανάκριση.
Χρησιμοποιήστε ηλεκτρομαγνητικό ανιχνευτή.
Ίσως έχουν μικρόφωνα στα δόντια.
-Χωρίς ραδιοκύματα. -Φέρτε τους ρούχα.
Είναι καθαροί.
Είναι δέκα ληστές.
Πάντα βρίσκεται ένας με τους ομήρους, εδώ, στη βιβλιοθήκη.
Τι συνέβη στον Αρτούρο Ρομάν;
Προσπαθήσαμε να σώσουμε ομήρους… αλλά έχασε τα λογικά του.
Είχε εμμονή με τα όπλα. Επιτέθηκε με φλογοβόλο.
Τοποθέτησε ένα πολυβόλο σε κλαρκ.
Μας έβαλε σε κίνδυνο. Αναγκάστηκαν να του ρίξουν.
Δεν είχε σφυγμό για μερικά λεπτά, αλλά τον επανέφεραν.
Δεν επανέφεραν κανέναν. Και τον σκότωσαν εν ψυχρώ.
Θα βόλευε αν πέθαινε στα επόμενα δέκα λεπτά.
Είναι δώρο για να τους αποτελειώσω. Χωρίς νόμους και δικαιώματα!
Θα τους ρίξουμε πισώπλατα ακόμα κι αν παραδοθούν!
Γι' αυτόν τον λόγο,
θέλω όλοι να πιστέψουν ότι είναι γαμημένοι δολοφόνοι.
Κατανοητό;
Άλλοι τραυματίες;
Δύο όμηροι.
Ευθύνεται ο Ρομάν.
Ούτε κατά διάνοια. Αυτοί το έκαναν.
Με κάλεσαν στο Υπουργείο Εσωτερικών.
Μην επέμβετε μέχρι να γυρίσω.
Μαρτίνεθ, τα έγγραφα!
Μαρτίνεθ!
Θα σε σκότωνε.
Τι κάνω εδώ;
Τι κάθομαι εδώ να πυροβολώ, ενώ το παιδί μου είναι με μοναχούς;
Όταν μεγαλώσει…
και μάθει τα πάντα και ρωτήσει για τη μαμά του…
δεν θέλω να του πουν ποια ήμουν.
Κατέστρεψα τη ζωή του γιου μου.
Κι ο πατέρας μου λέει ότι κατέστρεψε τη ζωή μου,
αλλά τον αγαπώ τρελά.
Ένας ανθρακωρύχος με διεμφυλική κόρη τη δεκαετία του '90…
Έκανε πολλά λάθη.
Στα πέντε μου, πήγα στον μπαμπά μου και είπα "Μπαμπά, είμαι κορίτσι".
Με κοίταξε με το αυστηρό ύφος του
και είπε "Χουάν, είσαι άντρας. Οι άντρες δεν είναι κορίτσια".
Ήταν ένα σετ μακιγιάζ που λάτρευα…
Δεν ξέρω πόσες φορές του ζήτησα να μου το αγοράσει.
Τελικά μου πήρε σετ, αλλά ήταν γεμάτο εργαλεία.
Στην τελική, ό,τι θεωρεί κοριτσίστικο ο μπαμπάς
είναι κακό. Οπότε, το κρύβεις.
Δεν μπορούσες να το πεις σε κάποιον;
Δεν υπήρχαν διεμφυλικοί στην πόλη μου.
Υπήρχαν πολλοί τσαντάκηδες, διαρρήκτες…
δεκάδες πρεζόνια, αλλά κανένας διεμφυλικός.
Τότε, αν ένας άντρας ντυνόταν σαν γυναίκα στην τηλεόραση,
ήταν για πλάκα, για να γελάσει ο κόσμος.
Πρώτος ο πατέρας μου ξεκαρδιζόταν.
Τον συγχώρεσα, όμως, γιατί δεν είχα κάποιο πρότυπο.
Ούτε κι εκείνος είχε.
Πιστεύω πως η σύγχυση είναι η φυσική κατάσταση για έναν γονιό.
Στην τελική,
οι γονείς σου δεν χρειάζεται να 'ναι τέλειοι, απλώς να σ' αγαπάνε.
Σου αρέσει το δώρο σου;
Αυτοί οι κύριοι είναι το δώρο μου;
Είναι οι καλύτεροι δάσκαλοι.
Γνήσιοι μεταπτυχιακοί καθηγητές.
Κορυφαία ομάδα για την πρώτη σου πτήση.
Επιλέξαμε, ειδικά για σένα,
μια ληστεία μηδενικού ρίσκου.
Ουσιαστικά, για διασκέδαση.
Για πες μου, μπαμπά, τι είναι η ληστεία μηδενικού ρίσκου;
Αυτή που περνά απαρατήρητη όταν τους κλέβεις.
Μάλιστα. Αλλά θα το μάθουν κάποια στιγμή.
Όχι τώρα, όμως.
Ούτε σε έναν, δύο ή τρεις μήνες… Ούτε καν σε δέκα.
Αλλά σε 15. Όταν ανοίξει το μουσείο χρυσού των Βίκινγκ.
Μέχρι τότε, ποιος θα καταλάβει τι συνέβη;
Χρυσός των Βίκινγκ;
Πιστά χάλκινα αντίγραφα κάθε αντικείμενου
του μεγαλύτερου θησαυρού των Βίκινγκ που έχει βρεθεί.
Ανακαλύφθηκε σε αρχαιολογικό χώρο πριν οκτώ μήνες.
Τώρα είναι σε ασφαλή αίθουσα στο Ιστορικό Μουσείο της Δανίας.
Ο αληθινός θησαυρός βρίσκεται εκεί, σε αναμονή, καρτερώντας τη μοίρα του.
Ξέρεις πού είναι η ασφαλής αίθουσα;
Στο Κάστρο του Φρεντέρικσμποργκ.
Ακριβώς στον ίδιο χώρο όπου έχω κονσέρτο σε τρεις μέρες.
Θα είναι το τέλειο σουαρέ.
Πολυτελή αυτοκίνητα, σμόκιν, κοκτέιλ…
κλασική μουσική…
και 12 κιλά χρυσός.
Γιατί γελάς;
Πρώτον, είναι κτερίσματα των Βίκινγκ, όχι θησαυρός.
Έτσι αποκαλούνται στην αρχαιολογία.
Και δεύτερον, θεωρώ ότι είσαι κυνικός.
Μπαμπά, λες ότι έχεις έρωτα με την τέχνη. Ανακαινίζεις μοναστήρια.
Λυπάμαι, αλλά αυτά πρέπει να είναι σε μουσείο.
Μια στιγμή. Τέχνη το λες αυτό;
Φυσικά.
Είναι αντικείμενα τουλάχιστον 1,000 ετών.
Σκαλισμένα στο χέρι, με σκανδιναβικά σύμβολα.
-Η απόλυτη τέχνη! -Είναι έργο ενός σιδερά.
Της τραχύτητας των βαρβάρων!
Λεηλάτησαν εμβληματικά,
εξαίρετα κομμάτια: Λατινικά, Ελληνικά, Φοινικικά…
Τα έλιωσαν για να φτιάξουν ποτήρια κρασιού, πιάτα, φυλαχτά!
Αποκαθιστούμε την αίγλη του χρυσού.
Έλα τώρα.
Εμείς θα ποιήσουμε τέχνη.
Θα είναι μια αξέχαστη ληστεία.
Αναμένεται συνέντευξη τύπου στο Υπουργείο Εσωτερικών.
Ο συνταγματάρχης Ταμάγιο, επικεφαλής της επιχείρησης, θα μιλήσει σύντομα.
Πώς είναι ο Αρτούρο Ρομάν;
Τραυμάτισες τον μόνο γνωστό όμηρο.
Κι ελευθέρωσες τον διοικητή.
Σοβαρά τώρα; Ποιος κάνει κουμάντο εκεί;
Άκου πώς έχει το πράγμα… Ο στρατός θα μπει μέσα.
Περιμένουν να σε διαλύσει ο Ταμάγιο. Και θα το κάνει, για δύο λόγους.
Πρώτον, είναι δειλός και μπάσταρδος.
Δεύτερον, τον διευκόλυνες.
Αναπάντητα ερωτήματα: Εκτελούνται όμηροι;
Ετοιμάζει επέμβαση ο στρατός;
Πυροβόλησες ομήρους. Οι οπαδοί σου θα τον αποθεώσουν.
Η κοπέλα σου,
η Power Ranger της κακιάς ώρας,
ο αρκούδος από τα Βαλκάνια, ο μικρός από τον τάφο…
Γι' αυτούς θα έδινες και τη ζωή σου.
Οι δικοί σου…
θα πεθάνουν.
Μόνο εγώ θα το αποτρέψω.
Δώσ' μου πληροφορίες. Ένα τηλεφώνημα και κανείς δεν πεθαίνει.
ΥΠΟΥΡΓΕΙΟ ΕΣΩΤΕΡΙΚΩΝ
Πιο πέρα. Ευχαριστώ.
Καλημέρα.
Δίνουμε αυτήν την έκτακτη συνέντευξη τύπου
για να μάθετε τα τελευταία νέα
σχετικά με την εξαφάνιση της Αλίθια Σιέρα.
Η πρώην επιθεωρήτρια Αλίθια Σιέρα
πρόδωσε την αστυνομία που εκπροσωπούσε
και τώρα δουλεύει για τον Καθηγητή.
Από τη στιγμή της διαφυγής της παραμένει άφαντη.
Χρησιμοποιούμε κάθε διαθέσιμο μέσο
για να τη συλλάβουμε.
Αυτή είναι η τρέχουσα εμφάνισή της.
Η εικόνα είναι από κλειστό κύκλωμα μαγαζιού κοντά στο σπίτι της.
Καριόλη.
Χάσαμε τα ίχνη του κινητού της δύο τετράγωνα από το Εθνικό Δικαστήριο.
Εντοπίσαμε ένα κρησφύγετο στην περιοχή
απ' όπου πιθανόν συντόνιζε τη διαφυγή της Μουρίγιο.
Όλα είναι υπό έρευνα.
Η εγκληματολογική ανάλυση του εξοπλισμού στο σπίτι της
κατέδειξε ότι εκείνη διέρρευσε τα μέιλ για τα βασανιστήρια στην Αλγερία.
Πλαστογράφησε καταθέσεις και μετέδωσε την ψεύτικη κηδεία του Ανίμπαλ Κορτές.
Βρήκαμε ίχνη κρυπτογραφημένης επικοινωνίας με άγνωστους διακομιστές.
Μέσω αυτών, η Αλίθια Σιέρα διέρρευσε ευαίσθητες πληροφορίες στον Καθηγητή.
Πριν λίγες ώρες, μάθαμε πως η Αλίθια Σιέρα έλαβε οκτώ εκατομμύρια ευρώ
μέσω εταιρειών στο όνομά της
σε Παναμά, Μπελίζ και Ντέλαγουερ.
Τι περίμενες; Δεν υπάρχει διέξοδος πια.
Πάντα υπάρχει.
Και τώρα, αν έχετε ερωτήσεις…
-Συνταγματάρχη! -Εσύ.
Πώς είναι ο Αρτούρο Ρομάν;
Σε κρίσιμη κατάσταση, πολύ σοβαρά.
Τώρα είναι αργά.
Η αστυνομία, η ΚΥΠ, η κυβέρνηση…
Όλοι κατασκεύασαν τα στοιχεία.
Αν μας παραδώσεις, θα πουν ότι μας πρόδωσες, όπως εκείνους.
Σκάσε.
Λες να παραδεχτούν ότι τα κατασκεύασαν;
Η ΚΥΠ δεν υποχωρεί ούτε απολογείται. Το ξέρεις καλά.
Σκάσε.
-Συνταγματάρχη. -Μια ερώτηση.
-Σχεδιάζετε επέμβαση; -Η κατάσταση έχει αλλάξει πλήρως.
Μια ληστεία με ομήρους μετατράπηκε σε απαγωγή με εκτελέσεις.
-Τα πρωτόκολλα είναι διαφορετικά. -Γι' αυτό κινητοποιήθηκε ο στρατός;
Η επιχείρηση είναι σε εξέλιξη. Δεν μπορώ να πω περισσότερα.
-Παρακαλώ! -Συνταγματάρχη!
Αυτό ήταν το πράσινο φως.
Θα γίνει σφαγή. Μπαίνουν μέσα.
Μ' έβγαλαν εκτός παιχνιδιού.
Δεν ξέρω καν πώς βγάζετε τον χρυσό.
Ο χρυσός.
-Δεν έχει σημασία πια. -Και βέβαια έχει.
Δεν καταλαβαίνεις. Ο χρυσός δεν έχει σημασία πια.
-Σκάσε. -Είσαι καταδικασμένη.
Κατηγορείσαι για ίδια εγκλήματα με εμάς. Και χειρότερα.
-Ησυχία. -Όπως ανυπακοή.
-Σκάσε. -Είσαι προδότρια τώρα.
-Σκάσε. -Για αστυνομία, κυβέρνηση, συναδέλφους…
-Σκάσε. -Δεν θα σε σώσουν από τη φυλακή.
Σκάσε! Θέλω να σκεφτώ!
Όχι.
Έσπασαν τα νερά.
Όχι τώρα.
Λογικέψου. Πώς θα μεγαλώσεις ένα παιδί στη φυλακή;
Μια χαρά μεγαλώνουν παιδιά στη φυλακή. Λέγεται "βρεφονηπιακός σταθμός φυλακών".
Νονέ…
Ευχαριστώ που με συμπεριέλαβες.
Το χρειαζόμουν.
Αν ήθελες λεφτά, ας έπαιρνες ένα τηλέφωνο.
Ήθελα κάποιον να πιστέψει σ' εμένα.
Μιλάει για τον πατέρα της.
Το ξέρω, βρε βλάκα.
Λέει ότι δεν κάνω για ληστείες πια, αλλά είμαι ακόμα καλύτερη.
Πρέπει να μελετήσεις καλά. Θα εκτυπώσουμε 2,4 δις ευρώ.
Τσικ, τσακ, τσικ, τσακ.
Ξέρει ο πατέρας σου ότι είσαι εδώ;
Όχι, ούτε θα το μάθει.
Εντάξει.
Εμείς πάμε για ύπνο.
Αύριο έχουμε προπόνηση στη σκοποβολή και… άλλα τέτοια. Πάμε.
-Καληνύχτα. -Καληνύχτα.
Ντάνι.
Γιε μου!
-Ξύπνα! -Φίλε! Τι συμβαίνει;
Νομίζω ότι έγινε παρεξήγηση.
Τι παρεξήγηση, μπαμπά;
Είναι πέντε το πρωί! Για ποια παρεξήγηση μιλάς;
Ίσως δεν καταλάβαμε καλά
πώς ο Μπενχαμίν ήθελε να φροντίσουμε τη Χούλια. Τα θαλασσώσαμε.
Δεν τα θαλασσώσαμε. Η Χούλια θέλει να είναι εδώ.
Είναι ενήλικη γυναίκα. Έχει τη ζωή της, είναι ανεξάρτητη.
Δεν με νοιάζει τι θέλει. Πρέπει να πω στον Μπενχαμίν
ότι ίσως μπέρδεψα τον "σωστό δρόμο".
Ίσως η ιδέα μου για τον σωστό δρόμο
δεν είναι η ίδια που έχει ο Μπενχαμίν κατά νου.
Πρέπει να το ξεκαθαρίσουμε πριν αρχίσει το πιστολίδι.
Μπαμπά, ο Μπενχαμίν είναι στη φυλακή.
Δεν γίνεται τίποτα, γιατί δεν έχουμε τηλέφωνο.
Θα συνεχίσουμε έτσι. Καληνύχτα.
Σήκω! Πρέπει να του τηλεφωνήσω.
Θα πάρεις στη φυλακή τώρα αμέσως;
Τι εννοείς "τώρα αμέσως";
Θα περπατήσουμε κάνα τετράωρο μέχρι να βρούμε τηλέφωνο.
-Δεν πάω πουθενά. -Τι είπες;
-Θεέ μου. -Έλα.
-Δεν μπορώ να κοιμηθώ τώρα. -Σήκω.
Πίσω από τα ατσάλινα φύλλα το C4. Μη γίνει ντόμινο εκρήξεων.
Ξεκινήσαμε την άμυνα μεταφέροντας τα όπλα σε ασφαλές μέρος.
Πάρε ακόμα επτά.
Ρίο, χειροβομβίδες;
-Έξι. -Πάρε όσες μπορείς.
Ήταν σαν να φτιάχναμε τον τάφο μας, όχι ένα οχυρό.
Το 'χουμε.
Χωρίς τον Καθηγητή, ήμασταν σαν ορφανά.
Είναι η τελευταία μάχη. Να 'σαι δυνατός!
Χωρίς πατέρα, σχέδιο κι ελπίδα.
Συγχωρέστε μου την ποδοσφαιρική αναφορά.
Ενίοτε, στον τελικό Παγκοσμίου Κυπέλλου, διαισθάνεσαι τους ηττημένους.
Νιώθεις τον φόβο τους κατά τον εθνικό ύμνο.
Και νιώθω ότι υπάρχει ο ίδιος φόβος εδώ.
Αλλά αυτό θα αλλάξει.
Μιλάς για αγώνα 11 εναντίον 11.
Εμείς είμαστε δέκα εναντίον 10,000, χωρίς προπονητή.
Ντριν, ντριν! Τηλεφώνημα για τους ληστές στην Τράπεζα της Ισπανίας.
Έκτακτη είδηση από τη δεξαμενή όμβριων υδάτων.
Η Σιέρα έβγαλε την αστυνομική φανέλα.
Ο Ταμάγιο την εκδίωξε. Την απομάκρυνε.
Η Σιέρα δουλεύει μόνη. Ξέρεις τι σημαίνει αυτό;
Θα μαντέψεις;
Τόκιο, Ρίο, ξέρετε;
Ο Καθηγητής δεν είναι ξοφλημένος. Παίζει το παιχνίδι του. Μπορεί να νικήσει.
Κόντρα σε μια τρελή.
Όχι. Είναι κάτι πολύ περισσότερο.
Είναι μια αφηνιασμένη τρελή που την πρόδωσαν οι δικοί της.
Την πέταξαν στους λύκους.
Ξέρει πως ο Καθηγητής δεν είναι πια ο μεγαλύτερος εχθρός της.
-Ανάπνεε με το διάφραγμά σου. -Τι;
Ανάπνεε με το διάφραγμα για να ελέγχεις τις συσπάσεις.
Έγινες και μαία τώρα;
Δεν κερδίζεται αυτός ο πόλεμος.
Ντριν, ντριν! Η βαλκανική αρκούδα κατάλαβε λάθος.
Δεν χρειάζεται να τον κερδίσουμε. Θα τον χάσουμε…
αλλά πολύ αργά.
Κι εσείς…
αγόρια, κορίτσια στα κόκκινα…
Εμείς, οι απόκληροι της κοινωνίας,
μια ομάδα με τους μεγαλύτερους αποτυχημένους:
Διεμφυλικοί, εγκληματίες, απατεώνες, γκέι…
Βαλκάνιοι, Λατινοαμερικάνοι… Αυτοί θα μας μάθουν τι είναι ήττα;
Ξέρουμε πόσο πονάει αυτή η αργή ήττα.
Ξέρουμε.
Ας χάσουμε άλλη μια μέρα.
Γιατί να χάσουμε άλλη μια μέρα;
Για να λιώσουμε τον χρυσό και να τον βγάλουμε όλο.
Επιστρέψαμε.
Καλό μου ακούγεται.
Έχεις σχέδιο για να χάσουμε και δεν μας ενημέρωσες;
Εννοείται.
Μπορεί να είμαι μηχανικός,
αλλά, ανέκαθεν, ήθελα να γίνω στρατηγός.
-Πρέπει να προκαλέσω διαστολή. -Η οξυτοκίνη… θα βοηθούσε.
Δυστυχώς, δεν έχουμε.
-Θέλω κάτι για τον πόνο. -Όχι, θα βάλει το μωρό σε κίνδυνο.
Πλάκα μου κάνεις;
Σε ανοιχτό χώρο, είμαστε χαμένοι.
Στις αίθουσες, όμως, μειώνεται το πλεονέκτημά τους.
Θα χωθούμε σε κάθε γωνιά, σε κάθε σωρό από μπάζα.
Θα ρίξουμε μία χειροβομβίδα, άλλη μία, και μετά με πολυβόλο.
Δεν είναι ο πόλεμος του Βιετνάμ.
Είναι κάτι χειρότερο. Είναι η υπεράσπιση του Στάλινγκραντ.
Αυτό έκανε ο στρατηγός Βασίλι Τσουικόφ.
Θα βάλουμε δυνατή μουσική για να μην ακούν χειροβομβίδες, πυροβολισμούς
και το καλύτερο…
να μην ακούν τους ασυρμάτους τους.
Άκουσέ με.
Δεν γίνεται να πας σε νοσοκομείο.
Και δεν μπορείς μόνη σου.
Ελευθέρωσέ μας. Χρειάζεσαι βοήθεια.
-Άσε μας να βοηθήσουμε. -Θα γεννήσω…
μόνη μου.
Όπως έκανε η γιαγιά μου
κι εκατοντάδες άλλες γυναίκες.
Έτσι!
Καλώς ήρθατε στο σόου της ζωής.
Θέλω τρεις εθελοντές. Δεν θα είναι εύκολη αποστολή.
Αυτοί οι τρεις θα πάνε στα μετόπισθεν.
Η μόνη μας ευκαιρία είναι να επιτεθούμε από δύο μέτωπα.
Πρέπει να κινηθούμε μέσω φρεατίων ασανσέρ, αεραγωγών
ή απ' όπου μπορούμε. Αλλά γρήγορα.
Λογρόνιο.
Φαίνεσαι πιο έμπειρος από αυτόν. Πόσο έχω διασταλεί;
Δεν μπορώ να ξέρω…
Με την αφή το μετράς.
Για να δούμε.
Ποιο σχέδιο είναι αυτό, είπαμε;
Το Σχέδιο Γέννα!
Χρειάζομαι τρεις εθελοντές, και προσέξτε…
αυτοί θα εκτεθούν πιο πολύ.
Ωραία. Πάμε.
Πάμε!
Ντένβερ,
αποχαιρέτησέ την.
Θα είναι μεγάλη νύχτα. Μπορεί να μην την ξαναδείς ποτέ.
Σοβαρά θα περπατήσουμε;
Πώς αλλιώς να πάμε τέτοια ώρα;
Ας κλέψουμε ένα αμάξι.
Άντε πάλι. Πάντα να κλέψεις σκέφτεσαι πρώτα;
Μόλις ζορίσουν τα πράγματα, κλέβεις.
Είπε αυτός που μ' έφερε να κλέψω το Νομισματοκοπείο.
Για να το κάνεις έξυπνα, όπως ο Καθηγητής.
Κλέβει σωστά, με μια γερή μπάζα.
Όχι μικρά ποσά, πληγώνοντας κόσμο.
Είναι 5:00 π.μ. Δεν θα έχουμε γυρίσει πριν τις 11:00 π.μ.
Αν μας δει ο Καθηγητής, τι θα του πεις;
Είδες;
Τώρα σκέφτεσαι λογικά με το μυαλό σου.
Θα κλέψουμε αμάξι,
αλλά από κάποιον που δεν θα το αναφέρει.
-Σπρώχνω. -Έλα.
Τι να σου πω που δεν το ξέρεις ήδη, Μπενχαμίν;
Υπάρχει ρίσκο.
Αλλά η δουλειά είναι τεράστια.
Έχει στηθεί με κάθε λεπτομέρεια, αλήθεια.
Αν κάτι πάει στραβά, η Χούλια θα πάει σε αντρικές φυλακές.
Δεν θέλω καν να το σκεφτώ.
Ναι, αλλά αν ζητούσε να τη μεταφέρουν σε γυναικείες φυλακές,
θα το έκαναν.
Της πήρε πολύ καιρό να φτάσει στο σημείο που είναι τώρα.
Αυτή…
τώρα αρχίζει να ζει τη ζωή της.
Είναι ευτυχισμένη. Δεν είχα δει την κόρη μου ευτυχισμένη…
εδώ και 30 χρόνια.
Το σώμα της ήταν φυλακή. Ας μην μπει σ' άλλη.
Τόσο μεγάλη δουλειά και δεν θα τη βοηθήσεις;
Φυσικά. Σαν να ήταν κόρη μου.
Μπενχαμίν, άκου.
Στήριζα τη Χούλια όλη μου τη ζωή και θα το κάνω μέχρι να πεθάνω.
Ευχαριστώ, Ντάνι.
Δεν κάνει τίποτα.
Πρέπει να κλείσω.
Αντίο.
Ήσουν λίγο υπερβολικός.
Αλήθεια; Γιατί;
Πάμε να φύγουμε.
-Αντίο. -Γεια σας.
Έρχομαι.
Αν τηλεφωνήσεις, δεν υπάρχει επιστροφή. Σκέψου το λίγο, σε παρακαλώ.
Θα καταδικάσεις εσένα και το παιδί σου.
Μίσησέ με όσο θες, ευχήσου να πεθάνω, οτιδήποτε…
Αλλά για να σωθείτε εσύ και το παιδί σου, πρέπει πρώτα να σώσεις εμένα.
Τώρα βρισκόμαστε στην ίδια θέση, είμαστε ίσοι.
Εσύ κι εγώ δεν είμαστε ίσοι, κάθαρμα.
Εσύ παραβιάζεις τον νόμο, ενώ εγώ τον υπηρετώ.
Θεέ μου.
Και αυτό θα κάνω.
Καταδικάζεις το παιδί σου.
Θα σας καταστρέψουν, γιατί δεν σου χρωστάνε τίποτα.
Τη ζωή μου.
Μου χρωστάνε τη ζωή μου.
Έγινα η μεγαλύτερη σκύλα για χάρη τους.
Και δεν απογοητεύουν τις σκύλες σαν εμένα.
Δεν θα σε απογοητεύσω.
Σκάσε.
Δεν θα σε απογοητεύσω.
Μη μου μιλάς σαν να είμαι δική σας.
Δεν θα περάσω τη ζωή μου σαν φυγάς.
Εγώ δεν το σκάω.
Δεν κρύβομαι.
Δεν πάω στις Φιλιππίνες.
Μ' αρέσει η ζωή μου.
Μ' αρέσει η Μαδρίτη. Και ο αρνίσιος πατσάς της.
Και η Πουέρτα ντελ Σολ. Και η διαφθορά.
Δεν αφήνω τη χώρα μου εξαιτίας σου!
Ο Ταμάγιο σε πρόδωσε, όχι εγώ.
Σε μισώ.
Εντάξει. Όμως ο χρόνος τελειώνει.
Το ότι με μισείς δεν σου δίνει το δικαίωμα να ρισκάρεις τη ζωή του παιδιού.
Αυτό το παιδί…
τρελαίνεται να ρισκάρει, καριόλη!
Γαμώτο!
Ελάτε μαζί μου.
Ήρθε ο Ταμάγιο και τον ακολουθούν στρατιώτες.
Πήρε ο Καθηγητής;
Αν έπαιρνε, θα σε είχα ενημερώσει.
Όλοι έξω!
Θα σχεδιάσουμε στρατιωτική επέμβαση!
Κουνηθείτε!
Οι αστυνομικοί φεύγουν από τη σκηνή. Κάτι σχεδιάζουν.
Ελήφθη. Έχουμε λίγα λεπτά.
Όταν πυροβολήσεις κάποιον, νιώθεις σκατά.
Μισείς τον εαυτό σου.
Σε έχω πυροβολήσει.
Θα μπορούσες να πάθεις κάτι κακό.
Θα μπορούσα να είμαι δολοφόνος…
Νομίζεις ότι θα πας φυλακή ή θα σκοτωθείς.
Αλλά, όχι.
Δεν πάει έτσι.
Σε περιποιήθηκα.
Σου χόρεψα.
Κι από τότε, είμαστε ευτυχισμένοι, Μόνικα.
Αν μια φορά πήγαν όλα καλά, δεν σημαίνει ότι θα ξανασυμβεί.
Στην ουσία…
προκαλούμε την τύχη μας.
Να μιλήσουμε όταν γυρίσεις.
Κι αν δεν γυρίσω;
Τότε, θα σου δώσω φιλί.
Το πρώτο.
Το πρώτο φιλί είναι η πρώτη φορά.
Γι' αυτό λέγεται πρώτο φιλί.
Δεν θέλω να σου δώσω το τελευταίο… Αλλά ένα δεύτερο πρώτο φιλί.
Όπως τα ζευγάρια που τα ξαναβρίσκουν.
Τέτοιο φιλί θέλω.
Το κτίριο είναι αντιεκρηκτικού τύπου. Μένουν λίγες επιλογές για να μπούμε:
η κεντρική είσοδος,
οι πλατφόρμες φόρτωσης… ή τα παράθυρα.
Αλλά ακριβώς από αυτά τα σημεία θα μας περιμένουν,
γι' αυτό, αποκλείονται όλα.
Υπάρχει κι άλλη επιλογή.
Ξέρετε τον λοχαγό Γανδία. Ήταν πρασινοσκούφης.
Είχα την τιμή να υπηρετήσω μαζί του, όπως κι άλλοι εδώ.
Προτείνει εναλλακτικό σχέδιο.
Η ταράτσα αναφέρεται στα σχέδια ως "αντιεκρηκτικού τύπου",
αλλά ένα μέρος της δεν είναι, λόγω φέροντος τοίχου.
Είναι εμπιστευτικό. Δεν το γνωρίζουν.
Υπάρχει τρύπα στην αντιεκρηκτική προστασία της Τράπεζας;
Όχι. Η θωράκιση είναι πλήρης.
Ξεκινά στο μουσείο και τελειώνει με ατσάλινες πόρτες, όπως στο ισόγειο.
Άρα, θα σκαρφαλώσουμε πάνω,
θα ανατινάξουμε την ταράτσα και θα πέσουμε στην τραπεζαρία.
Η οροφή με φάτνωμα χρονολογείται στον 18ο αιώνα… Κατά τον Εμφύλιο,
μεταφέρθηκε εδώ από τη Χαέν λόγω βομβαρδισμών.
Λες στη Βοσνία να είπαν
"Μην ανατινάζετε την Παλαιά Γέφυρα, είναι παλιά";
Όχι, και να που ξαναχτίστηκε. Όπως η Βιβλιοθήκη του Σαράγεβο.
Όταν κάηκε το Βερολίνο στον Β' Παγκόσμιο,
κανείς δεν είπε "Μην το βομβαρδίζετε, είναι όμορφο".
Υπάρχουν πίνακες του Γκόγια, χρυσός των Κιμπάγια…
Μας επιτηρεί η Διεθνής Αμνηστία. Θα τα βάλουμε και με την UNESCO;
Δεν σε νοιάζει ο χρυσός των Κιμπάγια.
Με κοιτάς σαν να είμαι σκυλί. Πες μου τι σκατά σκέφτεσαι!
Καταδίκασες μια αθώα. Τη συκοφάντησες. Τώρα θα πάει φυλακή.
Ανχελίτο, η ασφάλεια μιας χώρας είναι υπεράνω της ατομικής τιμής,
και υπεράνω όλων!
Η Εθνική Τράπεζα είναι τα θεμέλια μιας χώρας.
Η αξιοπρέπεια της Σιέρα αξίζει παραπάνω από την ασφάλεια 47 εκατομμυρίων ανθρώπων;
Μη με δουλεύεις, Ταμάγιο!
Την καταδίκασες για να σώσεις εσένα, όχι 47 εκατομμύρια ανθρώπους.
Θα μπούμε ανατινάζοντας την οροφή με φάτνωμα!
Έλα, μωρό μου! Λίγο ακόμα και βγήκες!
Γαμώτο!
Δεν βγαίνει!
Γιατί δεν βγαίνει;
Δεν είναι το κεφάλι.
Τι;
-Έρχεται με ισχιακή προβολή. -Τι;
Τι να κάνω;
Πρέπει να βάλεις το χέρι σου μέσα.
Κράτα το μωρό στο μπράτσο σου, σαν να έκανες ιππασία,
κάλυψε το στόμα με δείκτη και αντίχειρα, φέρε το κεφάλι στο στέρνο…
και τράβα το έξω.
Δεν υπάρχει άλλος τρόπος. Και πρέπει να το κάνεις τώρα.
Πρέπει να με λύσεις.
Φεύγει ένα κονβόι.
Ελήφθη. Όλοι στη θέση τους. Λισαβόνα;
Είμαστε έτοιμες.
-Τόκιο; -Είμαι μέσα.
Ματίας, κόκκινος κωδικός.
Μην κουνηθεί κανείς!
Το κεφάλι ανάμεσα στα πόδια κι ετοιμαστείτε. Όπως στο αεροπλάνο!
Θα έχουμε αναταράξεις.
Αλλαγή πλάνων!
Ό,τι κι αν γίνει πάνω,
ό,τι ακούσετε, ό,τι κι αν ταρακουνηθεί, δεν σταματάτε το λιώσιμο!
Δεν σταματάτε ακόμα κι αν δείτε τον Χριστό φαντάρο.
-Μπογκοτά; -Έρχομαι πάνω.
Αν κάποιος σκέφτεται να πάρει λίγο χρυσό
για να φτιάξει σκουλαρίκια στη γιαγιά…
μην το κάνει.
Ρωτήστε εμένα, τον μπαμπάκα, όταν βγούμε. Κατανοητό, παιδάκια;
Πιάστε δουλειά!
-Άντε! -Πάμε!
-Φύγαμε! -Αρχίστε το λιώσιμο!
Πηγαίνουν νοτιοδυτικά.
Θεέ μου.
Όχι!
Μασσαλία, σεντόνια.
Μπενχαμίν, καθαρό νερό.
Κουνηθείτε! Όλοι έξω!
Γρήγορα!
Όλοι έξω!
Πάμε! Έξω!
Σταμάτησαν σε τυφλό σημείο.
Είναι σε τυφλό σημείο, γιατί θα σκαρφαλώσουν.
Θα ανατινάξουν την ταράτσα!
Τόκιο, Ντένβερ, Μανίλα, πηγαίνετε στις σκάλες!
Έτοιμοι!
Τώρα!
Θεέ μου.
Άκουσέ με.
Πάρε βαθιές ανάσες.
Έτσι.
Μη σπρώξεις τώρα. Είναι σημαντικό.
Θα βάλω το χέρι μου μέσα.
-Εντάξει; -Εντάξει.
Όλα θα πάνε καλά.
Πάμε.
-Τόκιο, πού είστε; -Δεύτερος όροφος.
Τρίτος όροφος.
Στην ταράτσα, τώρα! Βγείτε πίσω τους. Ελσίνκι;
Φτιάχνω χαράκωμα.
Περίμενέ με στο μουσείο.
-Δεν μπορώ. -Όχι, Θεέ μου.
Σε παρακαλώ!
Λίγο ακόμα.
Το στέρνο. Το έπιασα.
Σε παρακαλώ…
Κοντεύουμε.
Το τραβάω έξω.
Λίγο ακόμα.
Ελσίνκι, φύγε. Κρύψου στο μουσείο.
Αρνητικό.
Αυτό είναι.
Καλυφθείτε.
…μια τρομερή έκρηξη…
ΖΩΝΤΑΝΑ ΕΚΡΗΞΗ ΣΤΗΝ ΤΡΑΠΕΖΑ ΤΗΣ ΙΣΠΑΝΙΑΣ
Υποτιτλισμός: Δημήτριος Θωμαΐδης